Tridesetogodišnji rat
Tridesetogodišnji rat trajao je između 1618. i 1648. prvenstveno u Srednjoj Evropi i Svetom Rimskom Carstvu, ali njegovi glavni akteri su bile skoro sve kontinentalne države. Iako je naizgled rat bio sukob između protestanata i katolika, glavni pokretač i motiv je bio pitanje održanja Habsburške dinastije. Rat je započeo u pokrajini Češkoj (tadašnjoj Bohemiji). Godine 1617. je car Rimskog carstva i kralj te regije umro bez potomaka, ali prethodno je imenovao Ferdinanda Štajerskog kao svog nasljednika. Ferdinand je bio katolik školovan kod isusovaca koji je htio ponovo ojačati katoličanstvo u tadašnjem carstvu, zbog čega je bio nepopularan u tada kalvinističkoj Bohemiji. To je bio povod početku tridesetogodišnjeg rata. Ovaj rat se najčešće dijeli u četiri razdoblja: Češka pobuna, Danska intervencija, Švedska intervencija i Francuska intervencija.